ਕਿਸਮਤ
ਕਿਸਮਤ (ਅੰਗਰੇਜ਼ੀ ਵਿੱਚ ਨਾਮ: Qismat) ਇੱਕ 2018 ਦੀ ਭਾਰਤੀ ਪੰਜਾਬੀ ਭਾਸ਼ਾ ਦੀ ਰੋਮਾਂਟਿਕ ਨਾਟਕ ਫ਼ਿਲਮ ਹੈ, ਜੋ ਜਗਦੀਪ ਸਿੱਧੂ ਦੁਆਰਾ ਲਿਖੀ ਅਤੇ ਨਿਰਦੇਸ਼ਤ ਕੀਤੀ ਗਈ ਹੈ। ਸ਼੍ਰੀ ਨਰੋਤਮ ਜੀ ਪ੍ਰੋਡਕਸ਼ਨ ਦੁਆਰਾ ਨਿਰਮਿਤ, ਫ਼ਿਲਮ ਵਿੱਚ ਐਮੀ ਵਿਰਕ ਅਤੇ ਸਰਗੁਣ ਮਹਿਤਾ, ਗੁੱਗੂ ਗਿੱਲ, ਤਾਨੀਆ ਅਤੇ ਹਾਰਬੀ ਸੰਘਾ ਸਹਾਇਕ ਭੂਮਿਕਾਵਾਂ ਵਿੱਚ ਹਨ। ਇਸ ਫ਼ਿਲਮ ਦਾ ਸਿਰਲੇਖ 2017 ਵਿੱਚ ਆਏ ਇਸੇ ਨਾਮ ਦੇ ਇੱਕ ਗਾਣੇ ਦੇ ਨਾਮ ਉੱਪਰ ਦਿੱਤਾ ਗਿਆ ਸੀ, ਜਿਸ ਨੂੰ ਐਮੀ ਵਿਰਕ ਨੇ ਗਾਇਆ ਸੀ ਅਤੇ ਇਸ ਦੇ ਸੰਗੀਤ ਵੀਡੀਓ ਵਿੱਚ ਮਹਿਤਾ ਅਭਿਨੇਤਾ ਕੀਤਾ ਸੀ। ਇਹ ਫ਼ਿਲਮ ਇੱਕ ਵਿਅਕਤੀ ਦੇ ਬਾਰੇ ਹੈ ਜੋ ਚੰਡੀਗੜ੍ਹ ਵਿੱਚ ਪੜ੍ਹਦੇ ਸਮੇਂ ਪਿਆਰ ਵਿੱਚ ਪੈ ਜਾਂਦਾ ਹੈ, ਜਦੋਂ ਕਿ ਉਸ ਦਾ ਵਿਆਹ ਪਹਿਲਾਂ ਕਿਤੇ ਹੋਰ ਹੋਣਾ ਨੀਯਤ ਹੋਇਆ ਹੁੰਦਾ ਹੈ। ਇਸ ਫ਼ਿਲਮ ਵਿੱਚ ਤਾਨੀਆ ਦੀ ਫ਼ੀਚਰ ਫ਼ਿਲਮ ਵਜੋਂ ਸ਼ੁਰੂਆਤ ਹੋਈ। ਕਿਸਮਤ ਨੂੰ 21 ਸਤੰਬਰ 2018 ਨੂੰ ਵ੍ਹਾਈਟ ਹਿੱਲ ਸਟੂਡੀਓਜ਼ ਦੁਆਰਾ ਦੁਨੀਆ ਭਰ ਵਿੱਚ ਰਿਲੀਜ਼ ਕੀਤਾ ਗਿਆ। ਫ਼ਿਲਮ ਨੇ ਆਲੋਚਕਾਂ ਦੇ ਸਕਾਰਾਤਮਕ ਸਮੀਖਿਆਵਾਂ ਖਿੱਚੀਆਂ, ਕੁਝ ਇਸ ਨੂੰ ਵਿਰਕ ਦੇ ਉਸ ਸਮੇਂ ਦੇ ਵਧੀਆ ਪ੍ਰਦਰਸ਼ਨ ਵਜੋਂ ਉਭਾਰਿਆ, ਜਦੋਂ ਕਿ ਕੁਝ ਨੇ ਫ਼ਿਲਮ ਦੀ ਲੰਬਾਈ ਦੀ ਅਲੋਚਨਾ ਕੀਤੀ। ਫ਼ਿਲਮ ਇੱਕ ਵਪਾਰਕ ਫ਼ਿਲਮ ਹੈ ਅਤੇ 310.5 ਮਿਲੀਅਨ ਰੁਪਏ ਦੀ ਥੀਏਟਰਲ ਕਮਾਈ ਕੀਤੀ, ਅਤੇ ਇਹ 50 ਦਿਨਾਂ ਤੋਂ ਵੱਧ ਸਮੇਂ ਤਕ ਚਲਦੀ ਰਹੀ। ਇਹ ਫ਼ਿਲਮ ਹੁਣ ਤਕ ਦੀਆਂ ਸਭ ਤੋਂ ਵੱਧ ਕਮਾਈ ਕਰਨ ਵਾਲੀ ਪੰਜਾਬੀ ਫ਼ਿਲਮਾਂ ਵਿੱਚ ਪੰਜਵੇਂ ਸਥਾਨ ਤੇ ਹੈ ਅਤੇ 2018 ਦੀ ਦੂਜੀ ਸਭ ਤੋਂ ਵੱਧ ਕਮਾਈ ਕਰਨ ਵਾਲੀ ਪੰਜਾਬੀ ਫ਼ਿਲਮ ਹੈ। ਫ਼ਿਲਮ ਨੇ 9 ਵੇਂ ਪੀਟੀਸੀ ਪੰਜਾਬੀ ਫ਼ਿਲਮ ਅਵਾਰਡਾਂ ਵਿੱਚ ਸਰਬੋਤਮ ਫ਼ਿਲਮ (ਆਲੋਚਕ) ਦਾ ਪੁਰਸਕਾਰ ਜਿੱਤਿਆ, ਅਤੇ ਪੀਟੀਸੀ ਅਵਾਰਡਜ਼ ਅਤੇ ਬ੍ਰਿਟ ਏਸ਼ੀਆ ਫ਼ਿਲਮ ਅਵਾਰਡਜ਼ ਵਿੱਚ ਸਰਬੋਤਮ ਫ਼ਿਲਮ ਅਵਾਰਡ ਲਈ ਨਾਮਜ਼ਦ ਕੀਤਾ ਗਿਆ ਸੀ। ਸਿੱਧੂ ਨੇ ਫ਼ਿਲਮ ਦੇ ਅਗਲੇ ਭਾਗ ਦੀ ਘੋਸ਼ਣਾ ਕੀਤੀ ਸੀ ਅਤੇ ਬਾਅਦ ਵਿੱਚ ਉਨ੍ਹਾਂ ਦੁਆਰਾ ਮਈ 2019 ਵਿੱਚ ਇਸ ਗੱਲ ਦੀ ਪੁਸ਼ਟੀ ਕੀਤੀ ਗਈ ਸੀ। ਇਸ ਸੀਕਵਲ ਲਈ ਸਿੱਧੂ, ਵਿਰਕ, ਮਹਿਤਾ, ਜਾਨੀ, ਅਤੇ ਬੀ ਪ੍ਰਾਕ ਦੇ ਵਾਪਸ ਆਉਣ ਦੀ ਉਮੀਦ ਹੈ।